Ahmad Aʼzam

Ahmad Aʼzam – taniqli yozuvchi, adabiy tanqidchi, ssenarist va telejurnalist. 1949-yil Samarqand viloyatining Jomboy tumanidagi Gʻazira qishlogʻida tugʻilgan. 1971-yilda Samarqand davlat universitetining Oʻzbek va tojik filologiyasi fakultetini tamomlab, Alisher Navoiy nomidagi muzeyda ish faoliyatini boshlagan. Keyinchalik, „Guliston“ jurnali, „Oʻzbekiston adabiyoti va sanʼati“ gazetasi, „Sovet Oʻzbekistoni sanʼati“ jurnali redaksiya boʻlimida, shuningdek, Oʻzbekiston Yozuvchilar uyushmasida faoliyat yuritgan. Keyinchalik siyosiy hayotga ham qoʻshilgan boʻlib, „Birlik“ xalq harakati hamraisi va „Erk“ demokratik partiyasining bosh kotibi boʻlgan. 1999—2004-yillarda Oliy Majlis deputati sifatida faoliyat koʻrsatgan.

1995-yildan boshlab Oʻzbekiston televideniesida bosh muharrir, „Oʻzbekiston“ telekanali bosh direktori va Oʻzbektelefilm studiyasining rahbari lavozimlarida ishlagan. Oʻzbekiston televideniesida bir qancha koʻrsatuvlar va hujjatli filmlarni yaratgan, ulardan eng mashhurlari: „Oʻzlik“, „Xalqning koʻngli“ va „Toʻrtinchi hokimiyat“.

Adabiy merosiga nasriy asarlar, jumladan, „Oyning gardishi“, „Bu kunning davomi“, „Asqartogʻ tomonlarda“, „Soyasini yoʻqotgan odam“ va „Hali hayot bor“ kabi romanlar kiradi. Bundan tashqari, „Mas’ul soʻz“ nomli adabiy-tanqidiy maqolalar toʻplami hamda „Oʻzi uylanmagan sovchi“, „Roʻyo yoxud Gʻulistonga safar“ romanlari ham chop etilgan. Ahmad Aʼzam 2014-yilning 4-yanvar kuni Toshkent shahrida vafot etgan.

 Manbalar 

 Havolalar 
 „Oyning gardishi“
 „Bu kunning davomi“
 Asqartogʻ tomonlarda
 „Soyasini yoʻqotgan odam“
 „Oʻzi uylanmagan sovchi“
 „Oʻzim bilan oʻzim“
 Roʻyo yoxud Gʻulistonga safar
 „Mas’ul soʻz“
 „Til nomusi“

Turkum:Samarqand davlat universiteti bitiruvchilari
Turkum:Samarqand viloyati yozuvchilari
Turkum:Oʻzbekiston Respublikasi Oliy Majlisining deputatlari